  Наталья Тетерина Шаркан ёросысь Кыква гуртысь команда быдэ вуонлы «Эру» улосвылкуспо праздникын вормиз. Шаркан черкогуртын 29-30 пӧсьтолэзе радъяськем ужрадэ Удмуртиысь но Татарстанысь 12 команда люкаськиз. Со сярысь ивортодэтъя «Удмуртия» агентстволы «Шунды» огазеяськонлэн кивалтӥсез, праздникез одӥгез радъясь Алина Чернова вераз. Солэн кылъёсызъя, ужрад туж умой ортчиз, со улсын трос пӧртэм ӵошатсконъёс вал. Праздникез ортчытон нуналъёсы куазь пӧсь возиськиз ке но, со командаослы асьсэдыз умоен возьматыны ӧз люкеты, шуэ Алина Чернова. Творческой номеръёссы тунсыкоесь, аспӧртэмесь вал. Костюмъёсын ваньзы дасяськемын, палаткаосын лыктэмын, болельщикъёсын лыктэмын, дурбасьтӥсь группаос вуэмын вал. <…> Вормиз Шаркан ёросысь Кыкваысь команда, кыкетӥ интыын — Зар-Вишур, куинетӥ инты — Татарстан Алина Чернова, «Шунды» огазеяськонлэн кивалтӥсезПраздник улсын радъяськись «Кык дыдыкъёс» вожвылъяськонын пиналъёс туж жадизы, шуиз Алина Чернова, малы ке шуоно трос паръёс люкаськемен ӵошатскон кема кыстӥськиз. Со улсын пиос ӟус лэсьтӥзы, нылашъёс черсӥськизы, нош ӵошен пу вандӥзы. Дыдыкъёс вал пӧртэмесь. Кин ке сузэрен агаен пыриськиз. Тоже тунсыко, нылъёс котькуд ар черсӥсько. Дасясько лэся, сыӵе умой пӧрме Алина Чернова, «Шунды» огазеяськонлэн кивалтӥсезЗар-Вишурысь лулчеберетъя юртлэн кивалтӥсез Ольга Широбокова верамъя, «Кык дыдыкъёс» конкурсын озьы ик Шаркан ёросысь пар вормиз. Таяз радэ Мишкин гуртысь пияш но нылаш тужгес устоосыз луизы. Эру-2018 12 фото Тодэ вайытом, «Эру» праздник туэ нырысьсэ Шаркан черкогуртын ортчиз. Ужрад Егитъёслэн нуналэнызы огазеямын вал но Тол Бабайлэн усадьбаяз радъяськиз. Кыкетӥ нуналаз егитъёс Пегъян Тыло (Петуньки) гуртэ мынӥзы. Азьвыл аръёсы «Эру» шулдыръяськонэз бӧрсьысь кӧня ке ар Зар-Вишурын радъяллязы. Азьланяз но пыриськисьёс праздникез та гуртын ортчытъяны мылкыдзэс веразы, шуиз Ольга Широбокова. Пумкылъян кутӥм, вуоно арын Зар-Вишурын лэсьтӥськом шуыса. Шарканын, отын туж бадӟым территория, но соослы (Егитъёслэн нуналэнызы – ред.) огазеям кулэ ӧвӧл, асьсэ понна гинэ кулэ. Вань саклык «Эрулы» гинэ мед висъяськоз Ольга Широбокова, Зар-Вишурысь лулчеберетъя юртлэн кивалтӥсезОзьы ик со пусйиз, вуоно арлы «Эру» праздниклэсь пуссэ юнматон понна конкурс ялозы шуыса. Али кузьымъёсты командаослы сёто ке, кайта котькудӥз пыриськись нимысьтыз кузьым басьтоз. Радъясьёс чакламъя, со ужрадлэн логотипеныз банданаос но гадьпусъёс луозы. Ватсалом, быдэ вуонлы сӥзем «Эру» праздник таяз арын нырысьсэ кык нунал кыстӥськиз. Пыриськисьёслэн мылкыдзыя та сямез азьланьтыны малпало. Тегъёс: Лулчеберет Шаркан егитъёс Удмуртия пиналъёс Шунды йылолъёс  